Man in hof vir ontvoeringJacolene Vermeulen Die aanklagte hou verband met Jacolene Vermeulen (13) wat verlede week vermis geraak en gister opgespoor is. Vermeulen is verlede Woensdag die laaste keer gesien by die Laerskool J.J van der Merwe in Ermelo waar ŉ maat glo gesien het hoe sy in ’n wit Isuzu-bakkie klim. Sy is Dinsdagaand by ŉ huis in Marlothpark naby Komatipoort opgespoor en die man is in hegtenis geneem. Hy word ook aangekla van oortreding van ŉ hofbevel, die besit van ŉ ongelisensieerde vuurwapen en ammunisie. Vermeulen is in die sorg van welsynbeamptes geplaas. Die polisie het vroeër na Riaan Roberts gesoek omdat hy hul moontlik met die ondersoek kon help. Hy is Vermeulen se stiefpa.